  Анжелика Тихонова корреспондент Удмуртиын 5-тӥ инвожолы коронавирусэн 39 выль черламъёсты пусйизы. Со сярысь «ВКонтакте» мерлыко вотэсысь бамаз элькунлэн тӧроез Александр Бречалов ивортӥз. Диагноззы Алнаш ёросын 12 улӥсьёслэн, Можгаын тямыс улӥсьёслэн, Ижкарын укмыс улӥсьёслэн, Сарапулын кык улӥсьёслэн, Кез, Ува, Пичи Пурга, Балезино, Грак, Можга, Дэри ёросъёсын но Глазкарын быдэн одӥг улӥсьёслэн зэмаз Висьыны усемъём пӧлын 14 аресозь ньыль пиналъёс (соос пӧлын 1 аресозь нылпи), 65 ареслэсь мӧйы сизьым кунмуртъёс Александр Бречалов, Удмуртилэн тӧроез Тямыс адями висёнлэсь йӧназ 2020-тӥ арын тулыспалысен элькунысьтымы лабораториосын коронавируслы 75 сюрс 974 эскеронъёс лэсьтӥзы, со пӧлысь 1 сюрс 635-сэ – берло уй-нунал ӵоже. Элькунамы туннэ нуналлы 904 муртлэн висёнэз зэматэмын, со пӧлысь 19-эз улонысь кошкизы, 434-ез – йӧназы. Тегъёс: Тазалык Удмуртия коронавирус АлександрБречалов  